السلام عليكم ورحمة الله وبركاته. اهلا بحضراتكم في المقطع رقم تلتمية سبعة وسبعين. من مقاطع حظر التجول والحلقة الثانية من حلقات تدبر سورة فاطر. ارجو من حضراتكم تجيبوا المصاحف او تفتحوا القرآن على تطبيق من تطبيقات الموبايل
واقرا معي الاية اربعة في سورة فاطر. سورة فاطر هي سورة رقم خمسة وتلاتين في ترتيب المصحف. بعد سورة سبأ على طول اقرا معي الاية اربعة. اعوذ بالله السميع العليم من الشيطان الرجيم
وان يكذبوك فقد كذبت رسل من قبلك والى الله ترجع الخطاب هنا موجه للنبي صلى الله عليه وسلم واضح طبعا بعد ما كان موجه الى الناس جميعا ارجع معي الاية التلاتة اللي تدبرناها امبارح عشان نمسك السياق بس ونبقى فاهمين
ربنا قال في الاية تلاتة يا ايها الناس اذكروا نعمة الله عليكم. هل من خالق غير الله يرزقكم من السماء والارض لا اله الا هو فان تؤفكون شرحناها امبارح وقلنا ان ربنا بيخاطب الناس وبيأمرهم يذكروا نعمته عليها
وهو الذي خلق فانعم عليهم بنعمة الايجاد وهو الذي رزق فانعم عليهم بنعم الامداد وطالما انه هو الخالق الذي يرزق. فهو احسن الخالقين وطالما انه الرزاق الذي يخلق فالذي يخلق فهو خير الرازقين
بالتالي فلا اله الا هو. وهذا واضح وضوح الشمس ومع ذلك ينصرف الناس عن هذه الحقيقة ويكذبوها. لا اله الا هو. فانى تؤفكون. ازاي بعد كل ده تصرف عن ده
الاية اربعة بقى فحواها اه ان اللي يكذب الوهية الله بعد كل ده. بعد كل الوضوح ده اكيد مش هيصدقك يا محمد واكيد مش هيؤمن بك كرسول فما تزعلش يعني هي الاية فيها آآ تسلية للنبي صلى الله عليه وسلم وآآ
يعني يعني ربنا بيطيب خاطر النبي عليه الصلاة والسلام بيقول له لا تحزن وعلى فكرة مش انت الوحيد. ما انتش يعني الوحيد من الرسل كلهم. ده الرسل كلهم قبلك حصل فيهم كده. رسل كتير قبلك كذبوا هم كمان. اقرا معي الاية اربعة. وان
فقد كذبت رسل من قبلك. والى الله ترجع الامور. ما تضايقش نفسك لما تلاقي نفسك يا محمد بتترفض وبتكذب قبلك رسل كتير كزبوا وكل شيء هيعود الى الله فيحكم بين الناس وينصف المزلوم وينتقم من الزالم ومن الكزاب فما تقلقش
ارا خمسة اقرا معي الاية خمسة. يا ايها الناس ان وعد الله حق. فلا تغرنكم الحياة الدنيا ولا يغرنكم بالله الغرور نداء مرة اخرى للناس الغافلين. ليه بنقول للغافلين لكلمة يا ايها نداء بيا ايها اما بيكون لغافل او لامر عظيم
بينادى له فالناس فيهم كتير غافلين معزم الناس غافلين. وايضا هناك امر عظيم فربنا بينادي الناس الغافلين ان وعد الله بالبعث والحساب ثم الثواب او العقاب فهو حق النبي الذي ينادى
او النبي الذي ينادي لعبادة الله وحده اللي على وجوده ادلة واضحة جدا وعلى وحدانيته ادلة هو نبي صادق. وبالتالي عليكم تصديقه في مسألة البعث والحساب. اللي ليس عليه ادلة. يعني ايه
احنا يا جماعة نقدر نوصل بعقلنا لوجود ربنا ونقدر نوصل بعقلنا ان النبي صادق ولا يكذب ونقدر نوصل بعقلنا لالهية مصدر القرآن لان القرآن من عند الله لكن هناك اشياء لا يمكن نثبتها بالعقل. زي مسلا الملائكة ما نقدرش. حتى سورة فاطر اسمها سورة الملائكة. ما نقدرش نثبت وجود الملائكة
بلاش نسبت وجود الجن آآ ما نقدرش نثبت وجود البعث ان هيحصل بعث وحساب. ما نقدرش لكن اذا ثبت صدق النبي وصدق القرآن فيجب ان يصدق كل ما جاء فيه. ليه؟ من مصادر المعرفة
اساسية الخبر الصادق انت مصدق ان في بلد اسمها الهند ولا لأ تصدق ان فيه بلد اسمها الهند صح؟ طيب. متأكد ان فيه بلد اسمها الهند؟ اه متأكد مليون في المية
هل انت ذهبت الى الهند لأ طب كيف تتأكد للدرجة دي ان في ان ازا كنت ما رحتش الهند ان هذا الخبر جاء خبر صادق يا اما من انسان صادق لا يكذب
او من عدد كبير جدا جدا من الناس يصعب اتفاقهم جميعا على الكذب. ازا من مصادر المعرفة الخبر الصادق. بالتالي اذا جاءك الخبر من صادق لن ثبت انه صادق وثبت انه لا يكذب فعلينا ان نصدقه. طيب اقرا خمسة فلا تغرنكم الحياة الدنيا
دنيا ولا يغرنكم بالله الغرور. صح صح معي في الحتة دي. مهمة جدا الحياة الدنيا يعني الحياة الاقرب الدنيا الادنى عكسها الابعد او الاخرى في هذه الحياة التي نحياها هي دنيا لانها ادنى من الاخرة. اقرب من الاخرة. والحياة اللي بعدها اسمها الحياة الاخرة
هذه الحياة الدنيا فيها مظاهر خداعة فيها شهوات وفيها ماديات تجعل الانسان يشتهي المتعر فيها المتعة اللي فيها فيها متع حلال ومتع حرام. محرمات بالتالي حتى يقدم الانسان على المحرمات دون تأنيب ضمير
ينكر البعث والحساب. فمعظم من انكروا البعث والحساب هم انكروه انه مش عايزين يتحاسبوا على اللي بيعملوه. اللي بيرتكب محرمات فبيسرق عشان يجمع سريعا بدل من ان هو يشتغل مش عايز يكون فيه بعث وحساب
هو مش فارق معه في بعض هو مش عايز يتحاسب اللي اللي بيزني كي يرضي شهواته بدل ما يتزوج ويتحمل المسئولية لأ مش عايز يكون في بعت وحزات اللي بيزلم ويخون عشان يصل للسلطة بدل ما يعمل في خدمة المجتمع فيتدرج في المناصب لأ مش عايز يكون في بعس واحسن. اذا الحياة الدنيا
اغرر بالانسان فتجعله ينكر البعث والحساب ولا يغرنكم بالله الغرور. الغرور اللي هو الشيطان بيغرر الاناء الناس بايه؟ بالله سبحانه وتعالى. يعني ايه يعني ايه بيغرر بالله؟ يعني الشيطان يجي يقول لك على فكرة ربنا غفور رحيم
ايه حد يقدر يعترض؟ هو مش ربنا غفور رحيم فعلا هو القرآن مش قال ان الله يغفر الذنوب جميعا يبقى هو غفور رحيم ده غفور رحيم ازن جت حوالي خمسة وسبعين مرة
بكل صيغ بقى غفورا رحيما الغفور الرحيم غفور رحيم. حوالي خمسة وسبعين مرة في القرآن. طيب غفور رحيم معقول تضيعني! اه تضيعك لو هي جرأتك على المعصية غفور رحيم يفيدك بعد الوقوع في المعصية فلا تيأس من رحمة الله وتستغفر الله وتتوب اليه ولا تتمادى في المعصية. اما قبل
المعصية لما تحدثك نفسك بالمعصية يجب ان تتذكر ان الذي انعم عليك بكل تلك النعم لا يستحق منك ان تعصاه مش تتجرأ بغفور رحيم انك على المعصية لا. تفتكر كل النعم اللي انت غرقان فيها وتقول لا ربنا ما يستحقش مني ان انا اعصيه
او ربنا لا يستحقه مني هو الشكر والطاعة مش المعصية. او تتذكر ان الله شديد العقاب قبل المعصية لو ونفسك بتحثك على المعصية هو ده وقت انك تتذكر ان الله شديد العقاب
طب ليه الشيطان بيعمل كده وبيخدع الناس وبيكزب عليهم او بيغرر بهم فيجي يقول لواحد هيقدم على المعصية ان الله غفور رحيم. ليه بيعمل كده؟ اقرا ستة اقرا الاقي ستة ان الشيطان لكم عدو فاتخذوه عدوا. انما يدعو حزبه ليكونوا من اصحاب السعير
الشيطان عدو للانسان بيكره الانسان امر انه يسجد مع باقي الملائكة وباقي المخلوقات فرفض وحقد على الانسان فقرر انه ما يدخلش النار لوحده عايزك بقى دلوقتي تحط لي علامة على الاية ستة في سورة فاطر وترجع معي لسورة الاعراف. هنقرا كم اية عشان نفهم
قصة الشيطان مع الانسان. وانا قلت لكم قبل كده ان اهم قصة في القرآن كله هي قصة ادم ليه؟ لانها قصص تأسيسي بيؤسس حياتك كانسان كل القصص اللي في القرآن مهم وفيه عبر. انما قصة ادم اكبر من انها تكون مجرد عبرة. قصة ادم هي قصة كل انسان فينا
قصتي وقصتك وقصتي وقصتنا كلنا هي قصة ادم ادم هو الممثل بتاعنا في القرآن الكريم الناس اللي معي في التدبر من زمان عارفين الكلام ده بالزات لما تتدبروا سورة الاعراف. خلاص؟ باديكم فرصة لتفتحوا سورة الاعراف. فتحت سورة الاعراف في الجزء التامن بعد سورة الانعام على طول
خلاص فتحتها افتح افتح معي بقى الاية اتناشر سورة الاعراف بعد ما رفض يسجد الملائكة سجدت وابليس رفض ربنا قال ايه؟ في الاية اتناشر قال ما منعك الا تسجد اذ امرتك
قال انا خير منه. خلقتني من نار وخلقته من طين خلي بالك الشيطان رمز الشر الملائكة سجدت لادم في حركة ترمز لتسخير الكون كله. وتسخير الطبيعة كلها لمعاونة الانسان. ليه؟ ما هو الملايكة دي بتعمل ايه
هناك مسلا ملك موكل بالرياح. ملك موكل بالمطر. ملك موكل بملك الجبال. الله! يعني ازا ربنا سخر الطبيعة لخدمة الانسان ومعاونة الانسان في مهمته. مهمة الانسان ايه؟ الوزيفة خليفة الله في الارض. المهام المطلوبة من الخليفة اربع
مهام اساسية. واحد العبادة وما خلقت الجن والانس الا ليعبدون. اتنين الدعوة ادعوا الى سبيل ربك بالحكمة والموعزة الحسنة. تلاتة اعمار الارض هو اخرجكم من الارض واستعمركم فيها. اربعة اقامة الحق. والوقوف ضد الزلم. سورة الحديد. المهم
انا انزلنا رسلنا بالبينات والهدى وانزلنا معهم الكتاب والميزان ليقوم الناس بالقسط. خلاص انا كده جبت لكم الادلة كلها ايه بقى؟ الانسان عنده مهام المهام دي محتاجة ادوات. اول اداة من ادوات الانسان للقيام بالمهمة بتاعته كخليفة هي اسجاد الملائكة. تصور بقى
يعني السد اللي كانت من كم الف سنة دي ولا كان من عشر تلاف سنة دي ؟ دي هي اول اداة من ادواتك وهي ايه؟ انك الطبيعة مهيئة لك عشان تعمل ما حدش يقدر يقول يا رب. انا بصراحة ما قدرتش اعبدك
لان الجو كان وحش. لا الجو كان مسخر ليه كمان ممكن ما يمنعكش انك تعبده. او يا رب ما قدرتش اعمر الارض لان آآ الدنيا كانت بتمطر كتير. لا لا لا. مش للدرجة. يعني ازا
انت الطبيعة كانت مسخرة لك انك تقوم بالمهمة بتاعتك الشيطان هو رمز الشر الشر لن يعين الانسان في المهام بتاعته بالتالي الشيطان رفض يسجد لا في العبادة هيعينك الشرع ولا في الدعوة هيعينك الشرع ولا اعمار الارض هيعينك الشرع ولا اقامة الحق. والوقوف ضد الزلم هيعينك الشر
فالشيطان رفض انه يخضع للانسان بالتالي الشيطان يبقى ايه بالنسبة للانسان عدو للانسان ان الشيطان لكم عدو ربنا طرد الشيطان من الجنة بسببك يا انسان يبقى هيحبك كمل معي بقى الاية تلتاشر واربعتاشر سورة الاعراس
قال فاهبط منها فما يكون لك ان تتكبر فيها. فاخرج انك من الصاغرين. الشيطان قال له يا رب انت خلقتني من نار وخلقته من زي اللي بيقول لك انا ابيض وهو اسود
او اللي بيقول لك انا خليجي وهو آآ مش عارف آآ آآ بنجلاديشي مسلا. هي هي بالزبط. اول معصية في الدنيا في التاريخ كله كانت العنصرية انا من نار وام طين
انا ابيض وهو اسود انا عربي هو هندي اطلع برة ما فيش مكان في الجنة للعنصريين اربعتاشر قال انظرني الى يوم يبعثون. انظرني يعني اديني مهلة اخوانا الشباب يقولوا نطارتك يعني نزرتك يعني انتظرتك. انظرني يعني انتظر علي. ما تعزبنيش دلوقتي ما تعاقبنيش دلوقتي. الى يوم يبعثون. طلب مهلة
انه ياخد راحته في الدنيا قال انك من المنظرين انت ممهل خلاص انا اديتك مهلة طب ليه ربنا ادى الشيطان المهلة دي ليه ربنا يستجيب لدعاء الشيطان كده ربنا مش بيستجيب لدعاء الشيطان. ربنا استخدم الشيطان عشان يكشف لكل انسان عن حقيقة نفسه
الشيطان هو اللي بيكشف لكل واحد فينا. هو بيقدر يصبر ولا بيقاوم الشهوات؟ هو بيقدر هو هيستسلم للشهوات ولا هيضحي بالدين وبالاخلاق وبالمبادئ فالشيطان فيه ناس قالت الشيطان اية من ايات الله لتكشف للانسان حقيقته
اقرا ستاشر وسبعتاشر. سورة الاعراف. قال فبما اغويتني لاقعدن لهم صراطك المستقيم ثم لاتينهم من بين ايديهم ومن خلفهم وعن ايمانهم وعن شمائلهم ولا تجد اكثرهم شاكرين. الشيطان بيلقي على الله عشان هو عصبي
بدل ما يعترف بغلطته ويعترف بمعصيته لأ المؤمن يخطئ فيعترف بخطأه ويتوب اطلع للاية تلاتة وعشرين سورة الاعراف اطلع لتلاتة وعشرين لما ادم وحواء غلطوا عملوا ايه؟ قالوا لربنا بما اغويتنا لا. قال ربنا ظلمنا انفسنا
اعترفوا بالايه؟ بالغلط نقد الذات سيلف كريتسيزن بعد كده وان لم تغفر لنا وترحمنا استغفار لنكونن من الخاسرين يبقى النقد الذات يجب ان يسبق الاستغفار. هو ده الفرق بين الاستغفار وبين التوبة
قال ربنا ظلمنا انفسنا. الشيطان لا ما نقدش نفسه. لا ده الشيطان القى اللوم على ربنا. قال فبما اغويتني. انت اللي عملت فيا كده نرجع بقى للاية ستاشر في الاعراف. ارجع لستاشر في الاعراف تاني. قال فبما اغويتني لاقعدن لهم صراطك المستقيم. انا بقى اقعد لهم على الصراط المستقيم
بتاعك عشان اخليهم يحيدوا عنه. ثم لاتينهم من بين ايديهم ومن خلفهم وعن ايمانهم وعن شمائلهم. يعني اعلن انه سيبذل بكل جهده وسيحاوط الانسان من كل اتجاه وكل هدفه ايه
ولا تجد اكثرهم شاكرين هو ده كل هدف الشيطان انك ما تشكرش نعمة ربنا مش هتشكر نعمة ربنا يبقى انت هتكفر نعمة ربنا. وقلنا الشكر عكس الكفر سيدنا سليمان قال هذا من فضل ربي ليرى ااشكر ام اكفر؟
يبقى ده كل هدف الشيطان. انك تكفر ومش تشكر تمنتاشر قال اخرج منها مذئوما مدحورا لمن تبعك منهم للبني ادمين لاملأن جهنم منكم اجمعين. فربنا طرده من الجنة ووعد بدخوله هو وكل من
اتبعه في جهنم بعد كل ده هل فيه عاقل يعرف كل ده وبرضه يستمر في اتباع الشيطان يصر على اهلاك نفسه بنفسه بانه يتبعه ارجع بقى معي لسورة فاطر. خلاص؟ نسيب سورة الاعراف. ارجع للعلامة اللي انت عملتها الاية ستة في سورة فاقر في الجزء
اتنين وعشرين خلاص قوام يا جماعة عشان نبدأ ستة اقرا معي الاية ستة. بعينيك في الاية ستة. ان الشيطان لكم عدو فاتخذوه عدوا. الاية بتفوقنا ربنا اللي بيحبك بيعظك علشان مصلحتك. اسمع كلام ربك. واعرف ان الشيطان عدوك. بالتالي فاتخذوه عدوا
يعني تتعامل معه على هزا الاساس. اتعامل معه على انه عدو. الواحد مش بيطيع العدو بتاعه. مش بيأمن للعدو بتاعه. بالعكس الانسان العاقل بيخالف كلام العدو بتاعه وبيحذر من العدو بتاعه
ان الشيطان لكم عدو فاتخذوه عدوا. ليه؟ انما يدعو حزبه ليكونوا من اصحاب السعير تعاملوا معه على هزا الاساس لانه في حقيقة الامر هو مش بيدعوك انك تشرب كاس يزبط لك دماغك ولا سيجارة آآ مخدرات تعملها لا لا لا لا
هو بيدعوك انك تتبعه عشان تبقى من اصحاب السعير بينصب عليكم زي النصاب اللي بيروح الارياف ويخدع الناس البسطاء ويقول لهم ايه هاخدكم تشتغلوا في الخليج يجيب لك كل واحد فيكم يجيب له عقد آآ عقد عمل في الخليج
بس محتاج عشرين الف جنيه من كل واحد. فاللي يروح يبيع القيراطين اللي عنده. واللي يستلف الفلوس عشان خاطر في الاخر تضيع كل امالهم وراجل يطلع نصاب ويهرب بالفلوس وده يدخل السجن وده يهرب من الديانة اللي استلف منهم الفلوس ويخرب بيتهم كلهم
ده ممكن يحصل للبسطاء. لكن لما ربنا يقول لك وربك يقول لك ان الراجل ده نصاب. ما تصدقوش بعد كل ده تصدقه لأ. كده ما بقوش بسطاء. كده بقوا مغفلين
اغبياء مش مش مش بسطاء يبقى يستحقه اللي يحصل لهم لانهم مستهترين وعصوا ربهم. اقرا سبعة الذين كفروا لهم عذاب شديد يستاهلون بصراحة يستاهلوا اكتر من كده ايه؟ يعني ربنا هيتحايل علينا بقى ولا ايه مش فاهم؟ الذين كفروا لهم عذاب شديد
والذين امنوا وعملوا الصالحات لهم مغفرة واجر كبير اللي لم يشكروا وكفروا هيعذبوا عذاب شديد. بينما اللي صدقه الله والذين امنوا الايمان هو التصديق يعني ايه ايمان؟ ايمان يعني تصديق تصديق شديد
اللي صدقوا الله وتعاملوا مع الشيطان على انه عدو فما صدقوش الشيطان كمل الاية سبعة والذين امنوا وعملوا الصالحات لهم مغفرة واجر كبير. اللي صدقوا كلام ربهم بدل ما يسمعوا كلام الشيطان سمعوا كلام ربهم
وبدل ما يخربوا الدنيا عمروها. وبدل ما يشتروا دماغهم عملوا دعوة. وبدل ما ما يفوتوا في الصلاة كانوا بيصلوا في مواعيدهم وفي اوقاتهم دول ربنا هيغفر لهم ويعطيهم اجر كبير. اولئك لهم مغفرة واجر كبير. لا استني واحدة معلش. اغفر لهم ايه
دول ملايكة يا عم دي ناس طيبة جدا. هم مش مؤمنين وبيعملوا الصالحات هيغفر لهم ايه بعد كل ده مش هم ما سمعوش كلام الشيطان؟ لأ حتى المؤمن بيغلط وحتى المؤمن بيقع في المعصية
ومن ان لاخر بينسى ومن قال لاخر الشيطان ممكن ينصب عليه نصبايا سريعة لكنه بيفوق بسرعة وبيقوم بعد ما بيتعثر بيتوب بعد ما بيعصي ربنا فربنا بيغفر له لانه مش بيتمادى
الامر التاني هناك غفران من شيء اخر حتى لو واحد ما بيعملش معاصي خالص زي الانبياء كده ما بيعملوش معاصي بيستغفروا ربنا من ايه الصحابة كانت بتعد للرسول عليه الصلاة والسلام مائة استغفار في المجلس الواحد. كان يستغفر الله في المجلس الواحد مائة مرة
ده دي زكريا بطرس استغلها ضدنا وقعد يهاجمنا بها. شفتم نبي يوم بيرتكب معاصي كتير. بيستغفر ميت مرة النبي يستغفر الله من عدم القدرة على شكر نعمة الله لا احد يستطيع ان يشكر الله بما يكفي
لا احد يستطيع ان يوفي الله حقه من الشكر النبي قال ايه؟ عليه الصلاة والسلام لا يدخل لا يدخل احدكم الجنة بعمله قالوا ولا انت يا رسول الله؟ قال ولا انا الا ان يتغمدني الله برحمته. فالنبي والانبياء كلهم بيستغفروا ربنا
من عدم قدرتهم على على الشكر كما كما يكفي بما يوفي النعم الحمد لله. عموما نتوقف هنا الليل عشان الوقت ما يجريش بنا. وبكرة نكمل بازن الله. ندعو الله على كده
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب واجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناته وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم
يحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم من قضى منا بالوباء المنتشر فاكتبها له شهادة ومن كان منا او من احبابنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به في اخيه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها بنورك الذي لا يحبو. واشرح صدورها بفيض الايمان بك وجميل التوكل عليك
واحييها يا ربنا بمعرفتك يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته واراكم غدا بإذن الله في نفس هذا الموعد ان كنا من اهل الدنيا. السلام عليكم